Triple Cross (film, 1966)
<s>Triple Cross (), u bivšoj Jugoslaviji poznat kao Priča o Eddieju Chapmanu, je britansko-francuski špijunski film snimljen 1966. godine u režiji Terencea Younga.</s><s>Temelji se na autobiografskoj knjizi Eddieja Champmana, britanskog profesionalnog kriminalca koji je za vrijeme Drugog svjetskog rata bio regrutiran kao agent njemačke obavještajne službe Abwehr da bi potom ušao u službu britankse kontraobavještajne službe MI5 i kao dvostruki agent sudjelovao u jednoj od najuspješnijih operacija obmane u historiji ratne špijunaže.</s><s>Radnja prikazuje kako Chapman nedugo nakon izbijanja rata bude uhapšen i pritvoren na otoku Jersey koji potom okupiraju Nijemci kojima se ponudi kao agent na raspolaganje u zamjenu za slobodu; ispočetka skeptični njemački obavještajci ga obuče za agenta i šalju padobranom u Britaniju sa zadatkom da izvrši sabotaže, ali on umjesto toga odmah stupa u kontakt sa vlastima koje ga odluče iskoristiti kao dvostrukog agenta.</s>

<s>Triple Cross se samo okvirno držao historijskih činjenica, pa tako na kraju sugerira da je Abwehrov pukovnik von Grunen (koga glumi Yul Bryner), Chapmanov nadređeni i kontrolor, pao kao žrtva Hitlerove čistke; u stvarnosti je preživio rat te su Chapman i on obnovili prijateljstvo, a Chapman svom bivšem šefu financijski pomagao u nevolji.</s><s>Kritičari su filmu zamjerali "izvještačenost", pogotovo u scenama koje su nastojale stvoriti nekakvu napetost, odnosno pokušale od protagonista stvoriti supešpijuna nalik na Jamesa Bonda.</s><s>Sam Chapman filmom nije bio zadovoljan, ali ga je kasnije iskoristio kako bi stekao status celebrityja i neko vrijeme pisao kriminalističku kolumnu za The Sunday Telegraph.</s>

<s>Uloge</s>

<s>Christopher Plummer ...</s><s>Eddie Chapman
 Romy Schneider ...</s><s>Grofica
 Trevor Howard ...</s><s>Britanski obavještajni oficir
 Gert Fröbe ...</s><s>Puk.</s><s>Steinhager
 Claudine Auger ...</s><s>Paulette
 Yul Brynner ...</s><s>Puk.</s><s>Baron von Grunen
 Harry Meyen ...</s><s>Por.</s><s>Keller
 Georges Lycan ...</s><s>Leo
 Jess Hahn ...</s><s>Zapovjednik Braid
 Gil Barber ...</s><s>Bergman
 Jean-Claude Bercq ...</s><s>Major Von Leeb
 Jean Claudio ...</s><s>Narednik Thomas
 Robert Favart ...</s><s>General Dalrymple
 Bernard Fresson ...</s><s>Pripadnik francuskog pokreta otpora (Raymond)
 Clément Harari ...</s><s>Losch</s>

<s>Izvori</s>

<s>Vanjske veze</s>

<s>Britanski filmovi
Francuski filmovi
Špijunski filmovi
Ratni filmovi
Filmovi o Drugom svjetskom ratu
Authority control 2</s>

